Tajne imanja Ante Pavlovića: Policija našla mrtve životinje

O Pavlovićeva 4 nečipirana psa pobrinut će se Dumovec dok će lešine zbrinuti Agroproteinka. Rezultati inspekcijskog nadzora iz Pavlovićeva doma i pomoćnih prostorija iščekuju se u narednim danima

<p>Od ranog jutra traje 'češljanje' imanja <strong>Ante Pavlovića </strong>u Donjem Dragonožcu kod Zagreba. Prema prvim informacijama, inspekcija je u štali samoprozvanog kiropraktičara pronašla jednu mrtvu ovcu bez čipa, ali i 10 vreća sa kožama nepoznatog porijekla, piše<a href="https://www.jutarnji.hr/vijesti/crna-kronika/ekskluzivne-fotografije-pogledajte-sto-je-inspekcija-pronasla-na-imanju-ante-pavlovica-tu-su-vrece-s-kozama-jedna-mrtva-ovca/9577102/" target="_blank"> Jutarnji List. </a>Također je okolo bilo i pet, šest rasutih koža za koje se pretpostavlja da potječu od ovaca ili koza.</p><p>Policija je danas obavijestila Komunalno redarstvo Grada Zagreba i Dumovec o navedenom postupanju zakazanom za utorak ujutro.</p><p>O Pavlovićeva četiri nečipirana psa pobrinut će se Dumovec dok će lešine zbrinuti Agroproteinka, inače nadležna za zbrinjavanje uginulih životinja.</p><p>Rezultati inspekcijskog nadzora iz Pavlovićeva doma te pomoćnih gospodarskih prostorija iščekuju se u narednim danima.</p><p>Podsjetimo, nakon izdržavanja dvogodišnje kazne zatvora zbog maltretiranja maloljetnika, zbog čega je odgovarao i dječakov otac, Pavlović se vratio na svoje imanje u Donjem Dragonošcu, naselju na jugozapadu Novog Zagreba. Prozvao ga je <strong>Antin hram zdravlja (AHZ)</strong> i, kako nam kažu njegovi susjedi, mirovao je cijelo ljeto.</p><p>- Vjerojatno je bio na nekoj uvjetnoj kazni jer se bio totalno povukao. No zadnjih mjesec dana ponovno stvara probleme. Okomio se na tog jadnog Ivana, a on ga se ne može riješiti - kazali su nam mještani uz zahtjev da ostanu anonimni. Nemoćni godinama trpe Pavlovićev teror i ne žele dodatne probleme.</p><p>U petak se branio tri i pol sata pred tužiteljstvom u Velikoj Gorici protiv optužbi da je teško ozlijedio<strong> Ivana Župana </strong>(60) i da ga je držao kao roba.</p><p>Iako je uz njega bio odvjetnik kojeg je angažirao, niti to ga nije spriječilo da galami i žustro raspravlja tijekom ispitivanja. DORH je tražio da mu se zbog svega odredi istražni zatvor i Pavlović će mjesec dana provesti u Remetincu zbog opasnosti od ponavljanja djela. </p><p><strong>POGLEDAJTE VIDEO:</strong></p>